माधुरी दीक्षित की फ़िल्में

अंगूठाकार|माधुरी का 2012 का चित्र
माधुरी दीक्षित भारतीय अभिनेत्री है जिन्हें बॉलीवुड की फिल्मों में उनके अभिनय के लिए जाना जाता है। 1984 की फिल्म *[[अबोध]]* में उन्होंने एक युवा दुल्हन की भूमिका के साथ अभिनय करियर की शुरुआत की थी। अगले चार वर्षों में माधुरी ने कई फिल्मों में काम किया, जिसमें *[[आवारा बाप]]* (1985), *[[स्वाती (फ़िल्म)|स्वाति]]* (1986), *[[उत्तर दक्षिण]]* (1987) और *[[दयावान]]* (1988) शामिल थीं। हालांकि उनमें से कोई भी उन्हें ज्यादा पहचान नहीं दिला पाई। उनकी सफलता की शुरुआत 1988 में एन चन्द्रा की थ्रिलर *[[तेज़ाब (फ़िल्म)|तेज़ाब]]* के साथ हुई, जो उस वर्ष की सबसे ज्यादा कमाई करने वाली फिल्म थी। उन्होंने व्यावसायिक रूप से सफल एक्शन-नाटकीय फ़िल्में *[[राम लखन]]* (1989), *[[त्रिदेव]]* (1989), और *[[किशन कन्हैया]]* (1990) में मुख्य भूमिका निभाई। 1990 की रूमानी नाटकीय फ़िल्म *[[दिल (फ़िल्म)|दिल]]* में एक अमीर बिगड़ैल लड़की की भूमिका के लिये उन्होंने पहला सर्वश्रेष्ठ अभिनेत्री का फिल्मफेयर पुरस्कार अर्जित किया। अगले वर्ष उन्होंने *[[साजन (1991 फ़िल्म)|साजन]]* में अभिनय किया जो 1991 की सबसे ज्यादा कमाई करने वाली फ़िल्म थी। 1992 में *[[बेटा (फ़िल्म)|बेटा]]* में अपनी चालाक सास के खिलाफ विद्रोह करने वाली महिला का किरदार निभाने के लिये उन्होंने अपना दूसरा फिल्मफेयर सर्वश्रेष्ठ अभिनेत्री पुरस्कार जीता।

माधुरी ने जैकी श्रॉफ और संजय दत्त के साथ एक्शन थ्रिलर *[[खलनायक (फ़िल्म)|खलनायक]]* (1993) में अभिनय किया जो उस वर्ष की सबसे ज्यादा कमाई करने वाली फिल्मों में से एक थी। उसके बाद उन्होंने *[[अंजाम (1994 फ़िल्म)|अंजाम]]* (1994) में सकारात्मक समीक्षाओं के साथ प्रतिशोधी की भुमिका अदा की। माधुरी की अगली फ़िल्म सूरज बड़जात्या की परिवारिक नाटक  *[[हम आपके हैं कौन]]* (1994) थी, जो उस बिंदु तक सबसे ज्यादा कमाई करने वाली बॉलीवुड फिल्म थी। उसने उन्हें बॉलीवुड की प्रमुख अभिनेत्री के रूप में स्थापित किया। अगले वर्ष उनकी *[[राजा (1995 फ़िल्म)|राजा]]* और *[[याराना (1995 फ़िल्म)|याराना]]* आई। दोनों फ़िल्में सफल रही। हालांकि 1996 की उनकी दोनों फ़िल्में, *[[राजकुमार (1996 फ़िल्म)|राजकुमार]]* और *[[प्रेम ग्रंथ]]* वित्तीय विफलता थीं। यश चोपड़ा की 1997 की रोमांटिक फिल्म *[[दिल तो पागल है]]*, उनके लिए बड़ी सफलता थी। इस फिल्म में उनके अभिनय के लिये उन्हें सर्वश्रेष्ठ अभिनेत्री के लिए चौथा फिल्मफेयर पुरस्कार मिला। तीन साल बाद समीक्षकों द्वारा प्रशंसित फ़िल्म *[[पुकार (2000 फ़िल्म)|पुकार]]* में, उन्हें अनिल कपूर के साथ देखा गया। जिसके बाद उन्होंने प्रयोगात्मक फिल्म गज गामिनी में पाँच भूमिकाएं चित्रित कीं।

2001 में महिलाओं के अधिकारों पर फ़िल्म, *[[लज्जा (2001 फ़िल्म)|लज्जा]]* में लिंग भेदभाव के खिलाफ लड़ने वाली महिला के रूप में उनकी सहायक भूमिका के लिए माधुरी की प्रशंसा की गई। वर्ष 2002 में दीक्षित ने दो रोमांटिक फ़िल्मों में अभिनय किया, जिसमें शाहरुख खान के विपरीत *[[देवदास (2002 फ़िल्म)|देवदास]]* भी शामिल थी। इसमें उन्होंने चंद्रमुखी चरित्र निभाया था। जिसके लिये उन्होंने सर्वश्रेष्ठ सहायक अभिनेत्री श्रेणी में फिल्मफेयर पुरस्कार जीता था। फ़िल्मों से पांच साल की अनुपस्थिति के बाद, माधुरी ने नृत्य फिल्म *[[आजा नचले]]* (2007) में एक प्रमुख भूमिका निभाई। बॉक्स ऑफिस पर फिल्म की विफलता के बावजूद, उनके प्रदर्शन की सराहना की गई। अभिषेक चौबे की ब्लैक कॉमेडी फिल्म *[[डेढ़ इश्किया]]* (2014) में एक जालसाज महिला की भूमिका उनकी सात साल में पहली अभिनय भूमिका थी। उन्होंने आगे जूही चावला के साथ अपराध नाटकीय फ़िल्म *[[गुलाब गैंग]]* में एक नेता की भूमिका चित्रण की। उनके फिल्म के कार्य के अलावा, माधुरी ने नृत्य रियलिटी शो *[[झलक दिखला जा]]* के चार सत्रों के लिए प्रतिभा जज (judge) के रूप में कार्य किया है।

## फ़िल्में

## टिप्पणी


## सन्दर्भ

श्रेणी:फ़िल्मों से संबंधित सूचियाँ